CELEX: 62014TN0830
Language: hu
Date: 2014-12-29 00:00:00
Title: T-830/14. sz. ügy: 2014. december 29-én benyújtott kereset – Farahat kontra Tanács

23.3.2015   
            
            
               HU
            
            
               Az Európai Unió Hivatalos Lapja
            
            
               C 96/22
            
         2014. december 29-én benyújtott kereset – Farahat kontra Tanács
   (T-830/14. sz. ügy)
   (2015/C 096/28)
   Az eljárás nyelve: angol
   
      Felek
   
   
      Felperes: Mohamed Farahat (Kairó, Egyiptom) (képviselők: P. Saini QC, B. Kennelly barrister és N. Sheikh solicitor)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a Szíriával szembeni korlátozó intézkedésekről szóló 2013/255/KKBP határozat végrehajtásáról szóló, 2014. október 20-i 2014/730/KKBP tanácsi végrehajtási határozatot (1), valamint a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2014. október 20-i 1105/2014/EU tanácsi végrehajtási rendeletet (2), amennyiben e jogi aktusok a felperesre vonatkoznak; és
            
         
               —
            
            
               kötelezze az alperest a felperes költségeinek a viselésére.
            
         
      Jogalapok és fontosabb érvek
   
   Keresete alátámasztása érdekében a felperes öt jogalapra hivatkozik.
   
               1.
            
            
               Az első jogalap azon alapul, hogy a határozat és a rendelet mellékletébe történő felvétel feltételei nem teljesültek. A felperes azt állítja, hogy:
               
                           —
                        
                        
                           a Tanács arra hivatkozik, hogy a felperes a Tri-Ocean Energy ügyviteli és pénzügyi igazgatóhelyettese, valamint hogy álláspontja szerint a felperest felelősség terheli azért, hogy a szervezet olajat biztosít a rezsim számára;
                        
                     
                           —
                        
                        
                           nincs bizonyíték ezen állítás alátámasztására, és a Tanács semmilyen bizonyítékot sem mutatott be.
                        
                     
         
               2.
            
            
               A második jogalap azon alapul, hogy a Tanács megsértette a felperes védelemhez való jogát, valamint a hatékony bírói jogvédelemhez való jogát tekintettel arra, hogy a megtámadott intézkedéseket az annak biztosítását szolgáló eljárási garanciák nélkül fogadták el, hogy a felperesnek teljes indokolást szolgáltattak volna, valamint annak biztosítása nélkül, hogy érvényesen meghallgatták volna.
            
         
               3.
            
            
               A harmadik jogalap azon alapul, hogy a Tanács nem szolgáltatott kellő indokokat a felperesnek a felvétele tekintetében. A felperes azt állítja, hogy az indok elégtelen számára annak a lehetővé tételéhez, hogy hatékonyan cáfolhassa a vele szemben felhozott állításokat, vagy lehetővé tegye a bíróság számára a megtámadott határozat jogszerűségének a felülvizsgálatát.
            
         
               4.
            
            
               A negyedik jogalap azon alapul, hogy a Tanács megsértette a felperesnek a tulajdonhoz, valamint a jóhírnévhez való alapvető jogát. A felperes úgy véli, hogy a Tanács nem bizonyította, hogy a felperes tulajdonhoz való jogába történő nagyon jelentős beavatkozás igazolt és arányos.
            
         
               5.
            
            
               Az ötödik jogalap azon alapul, hogy a Tanács nyilvánvaló értékelési hibát követett el a felperes felvétele tekintetében. A felperes arra hivatkozik, hogy:
               
                           —
                        
                        
                           nincs elérhető információ vagy bizonyíték annak alátámasztására, hogy a Tri Ocean Energy ténylegesen támogatta a szíriai rezsimet;
                        
                     
                           —
                        
                        
                           nincs azt sugalmazó információ vagy bizonyíték, hogy a felperes csupán a betöltött szerepe alapján volt felelős a Tri Ocean Energy állítólagos cselekményeiért.
                        
                     
         
      (1)  A Szíriával szembeni korlátozó intézkedésekről szóló 2013/255/KKBP határozat végrehajtásáról szóló, 2014. október 20-i 2014/730/KKBP tanácsi végrehajtási határozat (HL 2014. L 301., 36. o.)
   
      (2)  A szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2014. október 20-i 1105/2014/EU tanácsi végrehajtási rendelet (HL 2014. L 301., 7. o.)